LidanRubinov/Halacha-QA huggingface dataset:
שאלה: מה מלווה יכול לעשות כשהלווה אינו משלם?: אישה לקחה בגדים מחנות בחוב, בהבטחה לשלם בהקדם. עברו יותר מחודשים ובנתיים מתחמקת מת מה הדין במקרה זה, איך אני אמור לפעול על פי דעת תורה?
תשובה: עליך לגשת לבית הדין באזור מגוריך ולהגיש נגדה תביעה. פעמים שבעת הגעת ההזמנה מבית הדין הדבר מגיע לפיתרון בין הצדדים, ופעמים שתדיינו בפני בית הדין והוא יפסוק. ירבו כמותך בישראל! כולל דיינות פסגות
שאלה: קמץ קטן בארמית: שמעתי שבארמית אין קמץ קטן אלא רק קמץ גדול. לדוגמא אם המילה "כל" מנוקדת בתרגום בקמץ ולא בחולם חסר, יש לקרוא אותה כאילו היא מנוקדת בפתח, האם הדבר נכון?
תשובה: לא למדתי דקדוק שפה ארמית אבל אנו מקובלים כך במסורת כי אין להגות קמץ קטן המילים ארמיות לכן המלה כל או עלמא נהגות כתנועת פתח.
שאלה: "שלישית השקל בשנה": בדיני צדקה מופיע "לעולם לא יפחת אדם משלישית השקל בשנה" מה המשמעות המעשית של הלכה זו כיום, מה המינימום שיש לתת כצדקה בשנה?
תשובה: אם נותנים 20 ש"ח, ודאי שזהו מעל סכום המינימום. מכאן והלאה הכל תלוי לפי משכורתו ורווחיו, ויתן כמה שיכול.
שאלה: אי ת כרטיס לרכבת שאיחרה: הרב השיב לשואל שנסע ברכבת מחיפה לת"א ובדרך הרכבת נעצרה לשעה, שעל פי כללי הרכבת ניתן לקבל הכסף בחזרה, שהואיל והתעכב זמן רב לא היה לי כבר טעם להגיע עד ת"א, וחזר מיד ברכבת אחרת מבלי לצאת מהתחנה, אינו צריך לשלם על הנסיעה חזור. אשמח אם הרב יוכל להסביר יותר את תשובתו ואת המקורות לכך הואיל והתקשינו אני וחברי (בכולל) להגדיר ולמצוא תשובה לכך?
תשובה: הם לא עמדו בהתחייבות שלהם ולכן זו אחריותם. באותה מידה, אם אדם שוכר מונית ובאמצע הוא מוריד אותו, זו אחריותו של נהג המונית להחזיר אותו חזרה, ובמקרה דנן לפחות מגיע לו כרטיס חזור. איני זוכר מקורות, אולם כך נראה מסברא.
שאלה: קדיש בעשרה בטבת : הרב הפיץ מנשר ובו הוא קורא לאמירת קדיש ביום י בטבת גם ע"י מי שלא היו לא קרובים שנספו בשואת אירופה. האם כוונת הרב הייתה כלפי יוצאי עדות המזרח, או שמא הרב התכוון שגם בן שהוריו בחיים ואינו אומר קדיש (למעט כאשר עובר לפני התיבה) יאמר קדיש ביום זה, אשמח אם הרב יוכל לבאר כוונתו.
תשובה: כל ישראל חייבים לבכות את השרפה אשר שרף ה' באירופה. אין מקום כאן להפליה עדתית כשם שהנאצים ימ"ש לא היפלו בין העדות השונות יהודי סלוניקי הושמדו כמו יהודי ורשה גם יהודי לוב ותוניס כמעט והושמדו. על כולם לומר קדיש. מי שהוריו בחיים - לענ"ד מותר לו לומר קדיש.
שאלה: כניסה לקורס שלא נרשמתי אליו: האם מותר להיכנס כשומעת חופשית לקורס באוניברסיטה אם אני לא רשומה לאוניברסיטה זו (לשם הנאה ולא לשם מבחן וכד )? והאם יש הבדל בין כניסה חד פעמית או באופן קבוע?
תשובה: אם הם מרשים זאת, אין שום בעיה.
שאלה: תפילה בהליכון: האם אפשר להתפלל את ברכות השחר ואת סדר הקורבנות תוך כדי הליכה בהליכון (לשם ספורט)?
תשובה: תוך כדי הליכה אפשר לומר ברכות, אולם תוך כדי הליכה על הליכון אי-אפשר לומר ברכות וקרבנות, הואיל וכתוב בהלכה שאדם לא יברך ויתפלל כאשר הוא עושה דבר המצריך את ריכוז ההקשבה, והליכה בהליכון בכלל זה, שצריך להתרכז בהליכה עליו, לעומת הליכה ברחוב בו רגליו של האדם נושאות אותו וזו פעולה אוטומטית.
שאלה: לאמהות האחרות לא אכפת?: בתנ"ך תמיד מוזכרת רחל אימנו בתור אחת שבוכה עלינו, על הגלות והסבל שלנו מצטערת ומרחמת, למה לא מזכירים גם את האמהות האחרות שבוכות ומצטערות עלינו שאנחנו בגלות ומוזכרת רק רחל, לאמהות האחרות לא אכפת מאיתנו? הרי אין אמא שבעולם שלא אכפת לה מהילדים שלה?
תשובה: כל האמהות ידועות במסירות למען ישראל אולם רחל אמנו נצטערה צער רב ברצונה לבנות את בית ישראל ועל בנה השני מסרה את חייה ממש. ובכל זאת לא היינו יכולים לדעת עד כמה גדולה חשיבותה בנושא זה אם לא היינו יודעים מפי הנבואה כי רחל מבכה את בניה בשמים. הלשון מבכה לא בוכה מעיד כי היא בוכה ללא הרף וגורמת שגם אחרים יבכו. ובכל אופן יש הבטחה מהקב"ה להענות לה ולגאול את ישראל.
שאלה: שאלות על סרוב בגיוס: אני צריך להתייצב ל"צו ראשון" בימים הקרובים, ולאחרונה שמעתי מחברים שהתייצבו כבר שיכול להיות שישאלו אותי שאלות כמו:"האם היית בגוש קטיף עמונה" או "האם תסרב לפקודה של פינוי יהודים"? הייתי רוצה לדעת מה הרב חושב שצריך לענות לשאלות כאלו, האם להתחמק מהם כדי שלא ימנעו את גיוסי בעתיד בעזרת הורדת פרופיל וכו, או שכדאי דווקא לא לשקר ולפרסם את האמת שלנו?
תשובה: תתחמק מזה, משום שחשוב שיהיו חיילים שלנו בצבא.
שאלה: נדר בתוך המלחמה: במלחמת לבנון השנייה נקראתי למילואים והייתי בתוך לבנון במשך שבועיים. היינו אמורים להגיע עד לנהר הליטאני ברגל. במהלך המסע אל הליטאני ניצלנו המחלקה ואני אין ספור פעמים. באותו הזמן נדרתי שאם אני יוצא חי מתוך לבנון, אני אניח תפילין כל יום עד יומי האחרון. עד אתמול חלפו כמה חודשים ולא החסרתי יום אחד של הנחת תפילין. אתמול משום מה שכחתי להניח. מה עושים במצב כזה, זה נקרא הפרת נדר?
תשובה: זה היה בשוגג, ולכן אין בזה הפרה של הנדר.
שאלה: השאלת ספר מספריה לחברה: אני מנויה לספריה האזורית (בת זעום), ולעיתים משאילה את הספרים שלקחתי מהספריה לחברותי, הגרות במקום ישובי. האם הדבר מותר ונכון, על אף העובדה כי הן אינן מנויות, ועל אף העובדה כי עצם זמן הימצאות הספר ברשותן, מונעת משאר המנויים לשאול ספר זה?
תשובה: אין השואל רשאי להשאיל.
שאלה: כיסוי ראש המגלה טפח: האם כיסוי ראש המגלה טפח על טפח מותר לכתחילה, או בדיעבד אם יצאו שערות מותר?
תשובה: עפ"י ההלכה מותר לכתחילה לגלות טפח מהשיער, על פי הקבלה כל השיער צריך להיות מכוסה. בארץ אין מנהג אחיד וכל אחת יכולה לנהוג כרצונה.
שאלה: העולה לתורה קורא: כאשר אני בעל קורא ונוהג לפי מנהג הספרדים, האם אני חייב לתת לעולה לקרוא, ובמידה ואני חייב ואני לא נותן, האם יש בכך איסור?
תשובה: הכל תלוי במנהג באותו בית-כנסת.
שאלה: יום פטירתה לא נודע: אחותי נפטרה (טבעה בכנרת) בערך באמצע שנת תשי"א, (1951) כשהיתה בערך בגיל 14 ונקברה בבית הקברות הישן בקרית שמונה. אין לנו שום תיעוד לגבי תאריך מדוייק ומקום הקבורה המדוייק מאחר שהנושא של קבורה לא היה מסודר, היא היתה השנייה או השלישית שנקברה שם. מיותר לציין, כי בנסיונות שלי לברר דרך החברה קדישא בקרית שמונה או בטבריה נעניתי שלא היה רישום בזמן הזה. הייתי מעוניינת לדעת מתי אני צריכה לעשות לה אזכרה, לדאוג לה לאמירת קדיש, ואשכבה האם ניתן לצרפה ליום הקדיש הכללי או שדין זה הוא בהרוגי מלכות בלבד?
תשובה: מוזכר בהלכה שמי שלא יודע בדיוק מתי קרובו נפטר, יבחר לו יום אחד בשנה בו יאמר קדיש ויעשה אזכרה. מכיוון שאת יודעת שזה היה באמצע השנה, נראה לי שתבחרו יום אחד בסוף חודש אדר (ולא בחודש ניסן), ובו תאמרו קדיש ותעשו אזכרה.
שאלה: עשרת הרוגי מלכות נהרגו לשווא?: אומרים שיוסף החביא את הגביע אצל בנימין על מנת שהאחים יוכלו לכפר על מכירת יוסף בכך שיבקשו מיוסף לשחרר את בנימין, והרי האחים התחננו ליוסף שלא יעשה לבנימין כלום, אם כך, האחים כיפרו על החטא, אז מדוע בכל זאת הסכים ה שיהרגו עשרת הרוגי מלכות הרי עשרת השבטים כבר כיפרו על החטא, האם יכול להיות שעשרת הרוגי מלכות נהרגו לשוא?
תשובה: תוצאות החטא משפיעות על העולם בשני כיוונים. האחד, על החוטא עצמו שעשה מעשה עברה, והשני על העולם. אדם העושה חטא אומנם מושפע ממנו אבל הקב"ה נתן לו אפשרות לעשות תשובה ולחזור למדרגתו. יותר מזה, החטא יכול לגרום לאדם מנוף לעליה רוחנית יותר ממה שהיה, שגדולה תשובה שהופכת זדונות לזכויות, כלומר, אדם שמצליח לקחת את הנפילה שלו ולא רק שלא מתייאש אלא להיפך מתאמץ לתקן ולהשתפר ולהתקדם מראה שגם הנפילות שלו הם שלב בעליה הרוחנית שלו ולכן הם נהפכים לזכויות. את הצד הפרטי של החטא אפשר לתקן באופן אישי. על העולם ההשפעה היא יותר מורכבת. הרמב"ם מביא שעל האדם לראות את העולם כאילו נידון בכף מאזניים והם שקולים, חצי מצוות וחצי עבירות, וכל מעשה שלו משפיע לכאן ולכאן, אם עשה מצווה דן את כל העולם לכף זכות ואם עשה עבירה, חלילה, דן את העולם לכף חובה. כשהאדם חוטא נשאר רושם שלילי על העולם והתשובה הפרטית שלו לא מתקנת את ההשפעה הכללית שיש לחטא על העולם אלא מוסיפה אור לרשמים החיוביים הכלליים של העולם. ולכן אף שחזר בתשובה יש לתקן את החטא. יוסף לא החביא את הגביע כדי שהאחים שלו יכפרו על חטאם אלא כדי לבדוק האם הם הבינו שמכירתו היא מעשה רע ושבו ותיקנו את מעשיהם. ואכן המסירות של יהודה לבנימין מראה שהאחים הבינו שצריך לתת הכל למען אח אחר ולא להפקיר אותו ברגעים קשים, ולכן ברגע זה דווקא בוחר יוסף להתגלות לאחיו. אבל את הרושם השלילי של המעשה עם ישראל היה עוד צריך לתקן ועל זה אמרו ח שנהרגו עשרת הרוגי מלכות.
שאלה: השתתפות בבניית מרפסת: השכן שמתחתי בונה לעצמו הרחבה של בניה לצורך 2 חדרים ומרפסת. התקרה שלו משמשת כרצפה למרפסת שאני אהנה ממנה בעתיד, ואולי אף לחדר אם ארצה לסגור. האם אני צריך להשתתף עימו במחצית מהוצאות הבניה, או רק הוא ישלם על כך?
תשובה: זו שאלה נפוצה. למעשה, אתה צריך להשתתף רק במה שאתה נהנה ממנו, כלומר: בגובה הקירות ובתקרה שתשמש כרצפה. הרי בשבילך זה רק יסודות למה שאתה תבנה שם. תקחו מומחה לבנין שיעריך כמה זה שווה, ואת זה תשלם לו כאשר תחליט לנצל את השטח הזה. לדעתי, זה יצא פחות מחצי.
שאלה: קריאת השם יששכר: 1.האם יש פגם בקריאת השם יששכר שמבטאים את שתי האותיות ש? 2. למה לא מבטאים את שתי האותיות ש? 3. איזה ש קוראים?
תשובה: על פי המסורה השם "יששכר" נכתב בשני ש' אולם קוראים רק ש' אחת. (הש' הראשונה מנוקדת בקמץ והשניה נחה). אם הבעל קורא טועה וקורא את שתי האותיות אין צריך לחזור. (משנה ברורה סימן קנב סעיף קטן ד) בפירוש בעלי התוספות (בראשית פרק ל פסוק יח) יש שני הסברים מדוע לא קוראים את שינין: בשם יששכר יש שני שינין אחת בשביל המשמעות שנתן ה' שכר ללאה והשני לשון "שכר שכרתיך" שהוא לשון גנאי ולכן אינה נקראת. הסבר נוסף שליששכר היה בן ושמו "יוב" ואמר יששכר שאין שמו הגון והוסיף לו אות משמו ונקרא "ישוב".
שאלה: פיצוי בגין איחור במסירה: רכשתי דירה, ובהסכם המכר נאמר כי בתאריך מסויים אקבל את הדירה לצורכי שיפוץ, וסעיף זה היה סעיף יסודי בהסכם. בפועל, הדירה פונתה באיחור של כחודש מהמוסכם, ונגרם לי נזק הן בעובדה שהייתי צריך לשלם עד חודש דמי שכירות והן שזמן זה נפל באמצע פסח וימי הספירה, ובפועל נכנסתי לדירה באיחור רב. המוכר טוען שהואיל ומועד כל ת המכר (לפי ההסכם) היה במועד מאוחר יותר, ובזמן שנקבע לזמן המסירה לצורכי שיפוץ לא שולמה מלוא התמורה, הוא לא צריך לשלם פיצוי בגין הפרה זו, למרות שזה היה בהתחייבות בתוך ההסכם. כיצד עלי לנהוג?
תשובה: בפשטות, אם הוא התחייב על כך בחוזה הוא חייב לפצות אותך, ולכאורה אין קשר למועד הת הכולל.
שאלה: פיצויי פיטורין ופיצויי הלנה בהלכה: מעסיק שנוהג כלפי שלא כדין וסוחב את עניין פיצויי הפיטורין שלי זמן רב מאוד, מה התייחסות ההלכה לעניין ת ריבית, הצמדה, פיצויי הלנה וכדו במקרה זה, והאם יש מקום להקל במקרה זה?
תשובה: בדרך-כלל דנים בנושאים אלו בבית-דין לעבודה, ומבחינת ההלכה אם יקנסו אותו אתה יכול לקחת את ההצמדה, אבל לא את הריבית.
שאלה: נרות נשמה ותהילים בצומות: האם בימי תענית כ- י בטבת או תענית אסתר צריך לקרוא תהילים, והאם בצום י בטבת שבו אומרים קדיש לנספי השואה מדליקים נרות נשמה כמו ביום כיפור?
תשובה: ימי תענית הם זמן שבהם על האדם לפשפש במעשיו ולשוב בתשובה. ולכן צריך האדם, בנוסף לאמירת הסליחות שתיקנו בימים אלו, להתגבר בתפילה ובלימוד תורה בימים אלו. קריאת תהילים יכולה לרומם את האדם ולן יש תועלת גדולה לקרוא תהילים בימי צום. הרבנות הראשית לישראל תיקנה שבי' בטבת יחול יום הקדיש הכללי לקדושי השואה ובכל בית ידליקו נר נשמה. (לא כולם מודעים לתקנה זו ולכן לא פשט המנהג הזה)
שאלה: הנאה מאי ת מע"מ: ראיתי שהרב ענה שאין חובה על הלקוח לוודא שהמוכר משלם מיסים. 1) האם מותר לי להציע למוכר שלא יתן לי קבלה ובתמורה המוכר יעשה לי הנחה בשווי המע"מ (15 ), יש לציין שבמקרה כזה הלקוח מרוויח את המע"מ (15 ) והמוכר לא משלם מס הכנסה (30, תלוי בהכנסתו)? 2) אם המוכר מציע לי הנחה בשווי המע"מ בתמורה לזה שהוא לא יביא לי קבלה. גם במקרה זה הלקוח מרוויח את שווי המע"מ והמוכר מרוויח את שווי ההפרשה למס הכנסה. האם גם במקרים הנ"ל אפשר לומר שאין זה באחריות הלקוח, או שמא כאן זה ממש אסור, האם יש כאן שידול לדבר עבירה?
תשובה: במקרה הראשון הלקוח יוזם, ולכן זה ממש מסייע לעבירה. אולם במקרה השני אין הלקוח יוזם, ולכן זו בעיה של המוכר. בכל מקרה, אין זו מידת חסידות, גם אם המוכר מציע זאת ביוזמתו.
שאלה: דין תורה בלילה?: האם מותר לדון לכתחילה דין תורה בלילה, האם הבוררות שעושים היום בבית דין לממונות היא כדין תורה או שיש לה דין אחר, והאם בדיעבד הדין תופס או בטל?
תשובה: בוררות היא מוסכמת על דעת הצדדים לכן אין בעיה שבהסכמת הצדדים הדיון יתקיים בלילה.
שאלה: בישול במזיד בקדירה לא בת יומה: במידה ואדם בישל במזיד מאכל כשר בקדירה טריפה שאינה בת יומה (המאכל לא מכיר רכיבים חריפים), האם המאכל אסור בתורת קנס? נפקא מינה היא אם אדם התארח אצל אנשים שאינם שומרי מצוות ובישלו לו מאכל כשר למהדרין בכלי שאינו כשר אבל אינו בן יומו והכלי נקי, ואין במאכל שום רכיב חריף. האם המאכל מותר?
תשובה: המאכל מותר בדיעבד.
שאלה: מסירות נפש על צניעות: הרב השיב כי זו מידת חסידות לשמור על הצניעות למרות שהדבר כרוך בסיכון החיים, האם גדר של פיקוח נפש לא חל פה, הרי אין כאן כוונה של הגויים להעביר יהודים על דתם, ואנו מסייעים להם בהקרבת חיינו, ואם זו מידת חסידות, האם היא נוהגת בגברים?
תשובה: מצות קידוש ה' מחולקת לשתים: א. מסירות נפש על 3 העברות החמורת ע"ז ג"ע ושפ"ד. ב. מסירות נפש בשעת שמד על דרישת נוכרים מיהודים לעבור על דתם אפילו על עברה קלה. הסוג הראשון אינו תלוי בנוכרים. אסור לעבור על אחת מג' העברות, גם כאשר יש בכך סכנת חיים מסיבות רפואיות וכו', המקרה האמור לא היה גילוי עריות אלא צניעות ולכן הגדרתי זאת כמידת חסידות.
שאלה: ברכת הלבנה ביום מעונן: בימים מעוננים כשרואים את הלבנה לכמה שניות ואנו יודעים שאם נתחיל לברך היא תתכסה שוב עוד לפני שנסיים את הברכה. האם במצב כזה יש לברך או שצריך שהלבנה תהיה גלויה לפחות כל זמן הברכה?
תשובה: היא צריכה להיות גלויה כל זמן הברכה, אבל אם משערים שתתכסה אחרי הברכה, אפשר לומר קידוש לבנה.
שאלה: "קבלת שבת" בתפילה ללא קבלת שבת: אני מתפלל מנחה גדולה ביום שישי. האם מותר לי חצי שעה לפני כניסת שבת לומר את קבלת השבת ועדיין לא לקבל את השבת?
תשובה: אי-אפשר לומר "מזמור שיר ליום השבת" ו"בואי כלה", ולא לקבל שבת.
שאלה: משמעות תפילת יזכור: בתפילת יזכור אנו אומר "בעבור שבלי נדר אתן צדקה בעד הזכרת נשמתו". א. מה המשמעות של הזכרת נשמות? ב. האם צריך לתת צדקה דווקא בכסף, ואם כן מה השיעור? ג. האם צריך לתרום משהו עם הקדשה וכדו, בכל פעם אחרי אמירת היזכור?
תשובה: א. תפילת יזכור וכן השכבות משמעותן לגרום לעליית הנשמה וזיכוכה. ב. אין לצדקה שיעור הכל כפי יכולתך. ג. לא.
שאלה: כלי שבור לפי הקבלה: האם לפי הקבלה יש להמנע משימוש בכלים שבורים?
תשובה: טוב להימנע מכך.
שאלה: צרידות למורה בצום: מורה שמלמדת בבית ספר ביום צום וידוע לה שאם לא תשתה תצטרד בצורה קשה ולא תוכל ללמד, האם יכולה לשתות? השאלה היא על הצומות הקלים כמו עשרה בטבת
תשובה: שלא תלמד. ניתן להחשיב יום זה מבחינת העבודה כמחלה.
שאלה: עוד ילדים?: יש לנו ברוך ה ארבעה ילדים בריאים ביניהם גם בנים וגם בנות. אשתי רוצה עוד ילדים אך אני מעדיף שלא. סיבותי הם כדלהלן: ראשית אנחנו מתמודדים כלכלית בקושי עם המצב הנוכחי כשהוצאותינו הכוללים אוכל, חינוך, ביגוד, נסיעות ואי"ה חתונות ובר מצוות ורק מתרבים כשיש עוד ילדים. שנית, ב"ה זכינו וכל ילדינו בריאים ושמחים אינני רוצה לדחוק את המזל שלי יותר מדי. אני יודע שחכמים מעודדים ילדים רבים. מה דעת הרב בעניין?
תשובה: החכם מכל אדם ממליץ ללדת עוד. כמו שנאמר בקהלת י"א ו' "בבקר זרע את זרעך לערב אל תנח ידך כי אינך יודע איזה יכשר הזה או זה ואם שניהם כאחד טובים", ומה יש להוסיף אחר דבריו. אם אשתך רוצה זה יהיה בעזרת ד' לטובה. חכמינו מדריכים אותנו לבטוח בד', וכאשר יש יותר הוצאות ריבונו של עולם מגדיל את ההכנסות לבוטחים בו. אין אושר יותר גדול ואין מצוה יותר גדולה מהמצוה ללדת ילדים.
שאלה: תלייתו של הצורר מבגדד: בעקבות תלית הצורר מבגדד, האם מותר לבני נח לגזור מוות בבתי דינם?
תשובה: לפי דיני התורה, בן נח שרוצח חייב מיתה, ובזה הם קיימו את אחת משבע מצוות בני נח.
שאלה: היחס ללימוד "קובץ שעורים": מה היה יחס הרצי"ה קוק זצ"ל ללימוד הספר "קובץ שיעורים" של הגר"א וסרמן זצ"ל הי"ד, האם מכיוון שהרב וסרמן היה מתנגד חריף לציונות הרצי"ה לא רצה שנהיה מושפעים מדעותיו, וחשב שעדיף להימנע מלימוד הספר?
תשובה: לא שמעתי על הסתיגות של מו"ר הרצי"ה מלמוד קובץ שעורים ובמרכז הרב למדו ספר זה וקובץ הערות. כמו שלמדו את ספרי ר' חיים מבריסק וראשי ישיבות אחרים למרות חילוקי הדעות בשאלות אמוניות עמוקות.
שאלה: בשר חלק לילדים קטנים: אנחנו נוהגים כפוסקי ספרד, ומקפידים לאכול רק בשר בקר "חלק". במקום בו אנו גרים מגישים בחדר האוכל בשר בקר "כשר" ולא "חלק". האם מותר לי לתת לילדיי הקטנים שהינם בני 3 שנים ושנה וחצי מהבשר בקר הזה, על אף שאני לא אוכל מזה, ואם מותר, עד איזה גיל לתת להם בשר זה?
תשובה: לילדים לא צריך להחמיר כל-כך, ולכן אם הוא צריך את זה, מותר ללת לו לאכול בשר שאינו "חלק".
שאלה: דמי אבטלה בזמן לימוד בישיבה: השתחררתי לאחרונה מצה"ל ועכשיו אני אברך בישיבה. האם מותר לי לחתום אבטלה בלשכת התעסוקה, ואז אני אהיה זכאי לסכום כסף מסוים במשך כשבעים יום, שהרי אני לא עובד, או שאסור כי אין באמת בכוונתי למצוא עבודה אלא להמשיך ללמוד בישיבה? יצויין עוד כי איני מקבל מלגה מהישיבה.
תשובה: אם זו זכות הנתונה לך בחוק, איני רואה סיבה מדוע לא לנצלה. הרי אם אתה אכן זכאי לכך עקב סיום שירותך בצבא, אין זה משנה אם אתה יושב בטל לגמרי או שאתה מנצל את הזמן ללימוד תורה. אולם אם החוק מחייב אותך לחפש עבודה בשביל לקבל את הכסף, אינך יכול להצהיר שהנך עושה זאת כשבעצם אתה לומד בישיבה.
שאלה: דין ילד שנולד ממבחנה וכהן: האם מותר לכהן לשאת אשה רווקה עם ילד שנולד על ידי טיפול מבחנה?
תשובה: אישה שחיה עם מישהו שאינו פוסל אותה לכהונה, מותרת אחר-כך להנשא לכהן. גוי פוסל אותה מלהנשא לכהן, אבל סתם יהודי אינו פוסל אותה מלהנשא לכהן. אותו הדבר במקרה זה, שהפריית מבחנה לא יותר חמורה מלחיות ממש עם מישהו, ולכן מותרת לינשא לכהן.
שאלה: "בת קול" - לשון נקבה?: ברצוני לדעת למה נאמר בתורה "יצאה בת קול", כאשר הדגש הוא על "הבת" ולא נאמר "בן קול" הרי "קול" זה בלשון זכר, אם כך למה נאמר בלשון נקבה?
תשובה: באנציקלופדיה תלמודית (כרך ה, ערך "בת קול") יש תשובה לשאלתך: "נקראת בת קול לפי שלא היו שומעים הקול עצמו היוצא מן השמים, אלא מתוך אותו קול יוצא קול אחר, כמו לפעמים כשאדם מכה בכח ושומע קול אחר היוצא ממנו למרחוק, ואותו קול היו שומעים. ויש שכתבו שנקראת בת קול לפי שאינו קול של נבואה ממש, אלא מעין זה ודוגמתו במדרגה למטה ממנו, ולכך קראוהו בת קול, שהיא בת לאביה, ולתשות כחה לא קראוהו בן קול אלא בת קול. ויש שכתבו שבת קול פירושו קול הניתן במידה וקצב, ובת מלשון מידה, כמו: ואיפת צדק ובת צדק."
שאלה: למה אנו דומים לגויים?: איך נוצר מצב שכיום היהודים דומים בפרצופם לגויים, שהרי יש הרבה עדות שכל עדה באה מאזור מסוים בעולם, כיהודי הודי שדומה להודי הגוי, וכן על זה הדרך, האם באמת הייתה הפרדה בינינו לגוים, הרי נראה בגלל הדמיון החיצוני של אחינו בית ישראל לנוכרים שבשלב מסוים בהיסטוריה התערבבנו איתם?
תשובה: יתכן שהדמיון קשור עם הסביבה האקלימית, צורות העבודה והמאכלים ולאו דוקא בהתבוללות. בפרט בקהילות שנזהרו מאוד בהפרדה בין ישראל לגויים אין לחשוד בתערובת. אפילו אם היו קצת חריגים.
שאלה: בלבול בלימוד הלכה: הייתי מאוד רוצה שיזקף לזכותי שלמדתי את כל תחום ההלכה כמו בגמרא, במשנה ובמקרא. יש לי בזה כמה שאלות: כשלומדים גמרא ומסיימים את הש"ס, ניתן להשיג אפילו בקיאות רבה וכן במשנה, אבל מהו תחום ההלכה, איך מקיפים את כל לימוד ההלכה, הרי השו"ע עם כל נושאי כליו ופוסקי דורנו איש לפי עדתו זה ים עצום וגדול, האם מספיק ללמוד את מנהגי ודיני העדה כדי לצאת ידי חובה לימוד ההלכה?
תשובה: במצות לימוד התורה יש חובה וזכות ללימוד כל המשנה והגמרא ברייתות ותוספות ומדרשי אגדה. אך לימוד ההלכה לא נעשה לשם מצות לימוד התורה אלא כדי לזכות לקיים את כל המצוות ולא להיכשל בעבירות לשם כך מן הראוי ללמוד ספרי הלכות המקובלים באותה עדה. רק מורה הלכה חייב להקיף ספרים רבים כדי להורות לכל השואלים. בכל אופן הייתי ממליץ להשתדל להקיף לפחות את כל הרמב"ם, ואם אפשר גם את הטור והשולחן ערוך.
שאלה: טיסה בחברת אל על : האם מותר לטוס בחברת אל על?
תשובה: אנו מוצפים בחילולי שבת בתחומים שונים בארץ. נשקפת סכנה חמורה שהמסחר השרותים והתעשיה יפעלו בשבת כבחול. יש לעצור את הסחף ע"י אפליה מתקנת. עלינו להעדיף ולעודד את שומרי השבת בקניונים, בתחנות הדלק, במשתלות, בפיצוציות ובכל התחומים וכמובן גם בחברות תעופה.
שאלה: שינוי נהלים בבית הכנסת: בבית הכנסת בו אני מתפלל אין ועד נבחר ומנוהל עד כה ע"י שני אנשים בלבד(גבאי ורב בית הכנסת שאינו בעל תעודת הסמכה, ללא מתן דין וחשבון כספי תוך קביעת נהלים שרירותיים ללא התייעצות עם הציבור. היום אני מנסה להוביל מהלך של קיום בחירות לועד ושינוי מס דברים לטובת הציבור, כאשר הרב טוען כי אני מסית וגורם למחלוקת ומזהיר את האנשים לבל ישתפו פעולה עמי האם הרב צודק, האם לעורר אנשים לבקש ניהול תקין ובשקיפות מלאה נקרא הסתה?
תשובה: איני מכיר את המושג "רב שאינו בעל תעודת הסמכה" רב ביכנ"ס הוא ת"ח שהציבור קיבל אותו כרב. הסמיכה נועדה לאדם שאין מכירים אותו ולכן קהילה שרוצה למנותו כרב זקוקה לתעודה שהוצאה ע"י ת"ח ידועים המכירים אותו ובחנו אותו, לכן איני יכול להתיחס לטענתך. את טענותיך הצודקות בדבר ניהול תקין עליך להשמיע בפני הרב בנחת וכבוד ויש להניח שהוא יתחשב בדעתך.
שאלה: מסקנת בדיקת תנועת  בני ברוך : הרב נשאל לפני זמן מה בעניין תנועת בני ברוך וד"ר לייטמן העומד בראשה, והשיב: "הוטענו על-ידי מבקשי ההסכמות, ואנחנו מתנגדים לכל מה שציטטת מהאתר שלהם. ובנוגע אליהם, הדבר נמצא בבדיקה של רבנים, והרבנים עוד יביעו את דעתם". האם הבדיקה הסתיימה, מה מסקנת הרבנים?
תשובה: לצערי, הבדיקה לא הסתיימה עדיין. ולציבור הרחב אני אומר להזהר בזה, מפני שללימוד קבלה צריך הכנה של קדושה וטהרה, ולא כל אחד יכול לקפוץ וללמוד זאת.
שאלה: תולעים בירקות אורגניים: האם בפרות וירקות אורגניים צריך לחשוש לחרקים ותולעים יותר מאשר בגידולים רגילים, למשל האם עגבניות, גזר, תפוזים וכדומה, מגידולים אורגניים צריכים בדיקה?
תשובה: באופן עקרוני בפירות שהזכרת אין מציאות גדולה יותר של חרקים, אבל במקומות שיש כנימות או בירקות עלים החששות גדולים יותר. בברכת התורה והארץ הרב יהודה הלוי עמיחי
שאלה: קשר שאבי מעוניין שאפסיקו: שאלתי את הרב לגבי קשר שאבי מעוניין שאפסיקו. אבי הי"ו ממשיך להראות שהוא מעוניין שאני אפסיק את הקשר איתה, הוא טוען שהמשפחה בעיקר אחיותיו של אביה החורג, אותם הוא הכיר היטב, אינם דתיים בלשון המעטה מה גם שחלקן התחתנו עם שאינם יהודים. בנוסף הוא טוען שלא בטוח שאותה בחורה שמרה על עצמה בלשון עדינה, האמת היא שלא קל להתמודד עם דבריו. לאור זאת מה דעת הרב, וכיצד עליי לנהוג כדי לצאת מכל הספקות שנמצאים, ובמצב זה, האם להמשיך בקשר כעצת הרב בפעם הקודמת למרות דעת אבי או לא? אני לא רוצה ח"ו לפספס את הבת זוג שלי אם זו אכן היא.
תשובה: משפחת אביה החורג אינה המשפחה שלה. אם היא רוצה לבנות בית דתי תורני. ויש לה המעלות שהזכרתי והיא מוצאת חן בעיניך למה לא להמשיך את הקשר. ואם יש לך חששות ביחס להתנהגותה בעבר אתה יכול לברר זאת בלי לחטט בפרטים, תשאל אותה באופן כללי תאמר לה שזה מאד מציק לך ושתסיר ממך את הספקות. אמנם גדולים בעלי תשובה אך אם לך זה מפריע תברר. ואם תשתכנע שהיא בחורה טובה והגונה אני מניח שתוכל גם לשכנע את אביך שיסכים.
שאלה: חוששת מבוא המשיח: אני מודעת לחסרונות שלי, ולכן במקום לצפות ולחכות שהמשיח יגיע, אני חוששת מזה, מפני שלא תהיה לי עוד הזדמנות להשתפר, מה עלי לעשות?
תשובה: אני מניח שמה שאת אומרת בפיך יש רבים שחושבים בלבם. מחשבה מעין זו היא פריבלגיה של הדור שלנו שלא כל כך סובל "ומסתדר" ביום יום בלי המשיח. כשיבוא המשיח כולם ירויחו. גם הרשעים ירויחו מביאת המשיח. המשיח ילחם רק באלו שבמזיד מורדים נגד ה'. לכל שאר האנשים המשיח וזמן ביאת המשיח יהיה קרש קפיצה להתעלות והדבקות בקב"ה. החששות שלך הם יראת שמים טהורה שתצטרף לשאר הזכויות שלך ושל כל עם ישראל. גם כשיבוא המשיח העולם הזה ימשיך להיות עולם הזה שהוא עולם של עבודה. אופי העבודה בעולם הזה יהיה שונה בכך שלא יהיה לנו נפילות ועליות אלא יהיה לנו רק עבודה שתהיה בכיוון עלייה. אולם גם אז קצב ההתקדמות יהיה תלוי בבחירה חופשית. כך שיהיה לך יותר סיכוי להשתפר מאשר המציאות שלך עתה שהיא מלאה בנסיונות. מעבר לכך את צריכה להתמלא בביטחון בה' שכשיבוא המשיח זה יהיה גם לטובתך. גם המציאות עתה שיש לך נסיונות זה לטובתך ובודאי שהמציאות של ביאת המשיח זה יהיה לטובתך. הקב"ה כבר מזמן רוצה להביא את המשיח אולם עדיין אין לנו מספיק כלים לקבל את הטוב שיהי בימי המשיח. עם אנשים כמותך שלא מחשיבים את עצמם ומכירים בחוסרונותיהם ודאי שהקב"ה יכול להביא את המשיח. אחד מן הנסיונות שלך הוא לצפות לביאת המשיח ולפעול בכדי שהוא יבוא. אם כן מה הטעם שלא יבוא המשיח אם את לא עומדת בנסיון שאת צריכה לפעול לביאת המשיח. לכן כדאי גם מבחינת הנסיונות שלך שהוא יבוא. ומעבר לכל מה שכתבתי, כאן יש לך הזדמנות לעבוד על מידותיך, תמסרי את החלק שלך בעולם הבא כדי שיבוא המשיח לכל ישראל שמחכמים לביאת המשיח. בצפייה לביאת המשיח.
שאלה: כוונות בכל אחד משמות ה: ראיתי בתחילת סידור ספרדי שצריך לומר בבוקר לפני התפילה גילוי דעת שאומר שבכל פעם שאזכיר אחד משמות ה במשך כל היום, מה תהיה הכוונה בשם זה: א.האם גם אשכנזים חייבים להגיד גילוי זה? ב.האם גלוי דעת זה מועיל, והאם מועיל לק"ש ולברכת אבות?
תשובה: אין בזה חיוב, יש כאן עצה טובה כיון שיש הלכה פסוקה שיש לכוין כאשר מזכירים את שם ד'. ועצה זו טובה גם לקריאת שמע לתפילה ולברכות.
שאלה: תפילת מנחה בערב שבת לנשים: אשה שנזכרת בזמן הדלקת נרות שהיא עוד לא התפללה תפילת מנחה, האם עדיף שתתפלל ואז תדליק (באיחור של כמה דקות מזמן הדלקת נרות), או שתדליק בזמן ואז תתפלל מנחה, או שעדיף בכלל להדליק בזמן ולהתפלל ערבית פעמיים לתשלומין?
תשובה: עדיף שתתפלל מנחה ואחר-כך תדליק, אך אם יש חשש שתגיע השקיעה, תדליק ותוותר על תפילת מנחה.
שאלה: "שימוש אישי" במעשר כספים: אנו גרים בבית השייך למוסד החינוכי בו אישתי עובדת כמחנכת. האם מותר לנו להשתמש בכספי מעשר לטובת שיפוצים בבית (החלפת חלונות ישנים שאינם אטומים כראוי ורוח עוברת בעדם), שהרי זה כתרומה למוסד, על אף שאנחנו נהנה מהענין בשנים הקרובות בהן נגור במוסד הנ"ל, האם זה שווה לתרומה שמישהו יתרום למוסד והמוסד ישפץ את החלונות בכסף הזה?
תשובה: אתם יכולים לעשות זאת בתנאי שתנכו מכספי המעשר את ערך השימוש שלכם, שהרי כשתעזבו השיפוצים לא יהיו באותו ערך כמו עכשיו.
שאלה: טבעת נישואים כשרה: האם טבעת מכסף שעליה חרוט כיתוב כשרה לנישואין?
תשובה: ראשית כל מזל טוב! מנהג ישראל לקדש בטבעת זהב חלקה. כל הטבעות מצטרפות לשרשרת זהב ארוכה המחברת את כל הדורות. מדוע צריכה להיות טבעת אחת משונה וחריגה?. לגופו של עניין התיעצי עם הרב עורך הקידושין.